
15 กุมภาพันธ์ 2565
เรียน อธิบดีกรมพัฒนาผีมือแรงงาน
เรื่อง แจ้งให้รับรถยนต์คืน
ตามที่บริษัทดีดี คาร์เซอร์วิส จำกัด ได้เสนอราคาค่ายกรถและค่าจอดรถยนต์ของรถประสบอุบัติเหตุชนหนักทะเบียน พศ-71ตามใบเสนอราคาแลขที่ 64/040410 ลงวันที่ 29  เมษายน พ.ศ. 26564 ไปแล้วนั้น ทางบริษัทฯ ได้ชี้แจงว่าเนื่องจาก รถยนต์ BMW 523i (E39) ทะเบียน พศ-71 ได้ประสบอุบัติเหตุชนหนักตั้งแต่เดือน กรกฎาคม พ.ศ. 2555 บริเวณสามเหลี่ยมดินแดง หลังจากนั้นทางบริษัทฯ ได้รับแจ้งให้ดำเนินการยกรถคันดังกล่าวออกจากที่เกิดเหตุ ไปยังอู่ซ่อมในเครือของบริษัทฯ ที่ซอยวิภาวดี 34 นับตั้งแต่นั้นเป็นต้นมา ขณะนี้ล่วงเลยเวลามาเกือบ 10 ปีแล้ว โดยที่ทางบริษัทฯ ไม่ได้รับแจ้งให้ดำเนินการใดๆ ต่อกับรถยนต์คันดังกล่าว และทางบริษัทฯ ได้โทรศัพท์แจ้งเตือนกับคุณพิมพ์พร แซ่อึ้ง (เจ้าหน้าที่กลุ่มงานอาคารสถานที่และยานพาหนะ) หลายครั้งว่า รถยนต์คันดังกล่าวมีค่าใช้จ่ายในการยกรถ และมีค่าใช้จ่ายในการจอดรถยนต์คันดังกล่าว และอู่ซ่อมจะหมดสัญญาเช่าพื้นที่จอดรถ และขอให้ท่านเคลื่อนย้ายรถยนต์คันดังกล่าวออกจากพื้นที่ด้วยภายในวันที่ 28 กุมภาพันธ์ 2565 มิฉะนั้นทางบริษัทฯ มีความจำเป็นจะต้องให้อู่ซ่อมวิภาวดี 34 ยกรถของท่านออก ทั้งนี้บริษัทฯ จะไม่รับผิดชอบใดๆ หลังจากระยะเวลาที่กำหนด

จึงเรียนมาเพื่อโปรดดำเนินการ
ขอแสดงความนับถือ
                                                         (นายธนธร    พิพัฒน์พัลลภ)

